
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 361 

17 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή χορήγησης οικοδομικών αδειών και εκτέ¬ 
λεσης οικοδομικών εργασιών στην περιοχή πο- 
λεοδομικής μελέτης αναθεώρησης της Συνοικίας 
Η' της Δημοτικής Κοινότητας Χαλκίδας του Δή¬ 
μου Χαλκιδέων (Ν. Εύβοιας). 1 

Χαρακτηρισμός ως διατηρητέου του κτιρίου του Β' 
Δημοτικού Σχολείου Ελευθερούπολης Ν. Καβάλας, 
ιδιοκτησίας του Δήμου Παγγαίου και καθορισμός 
ειδικών όρων και περιορισμών δόμησης αυτού.. 2 


ΑΠΟΦΑΣΕΙ Σ 

Αριθμ. 53810 (1) 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών στην περιοχή πολεοδο- 
μικής μελέτης αναθεώρησης της Συνοικίας Η' της 
Δημοτικής Κοινότητας Χαλκίδας του Δήμου Χαλκι- 
δέων (Ν. Εύβοιας). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 2) 
του Κώδικα Βασικής Πολεοδομικής Νομοθεσίας (Κ.Β.Π.Ν.) 
που κυρώθηκε με το άρθρο μόνο του από 14.7/27.7.1999 
π.δ/τος (Δ' 580). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αριθμ. Υ46/6-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Σταύρου Καλαφάτη» (Β' 2101), όπως τροπο¬ 


ποιήθηκε με τις υπ’ αριθμ. Υ157/9-8-2012 (Β' 2312) και 
Υ331/11-7-2013 (Β' 1717) όμοιες αποφάσεις και ισχύει. 

4. Την υπ’ αριθμ. 75/2013 (ορθή επανάληψη) γνωμο¬ 
δότηση του Δημοτικού Συμβουλίου Δήμου Χαλκιδέων. 

5. Το υπ’ αριθμ. 74/30-8-2013 υπηρεσιακό σημείωμα της 
Διεύθυνσης Πολεοδομικού Σχεδιασμού - Τμήμα Α' του 
Υπουργείου Περιβάλλοντος, Ενέργειας και Κλιματικής 
Αλλαγής. 

6. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Αναστέλλεται για ένα (1) έτος η χορήγηση οικο¬ 
δομικών αδειών και η εκτέλεση οικοδομικών εργασιών 
στη Συνοικία Η' της Δημοτικής Ενότητας Χαλκίδας του 
Δήμου Χαλκιδέων (ν. Εύβοιας) και ειδικότερα στους προ- 
τεινόμενους με την πολεοδομική μελέτη αναθεώρησης 
νέους δημιουργούμενους και τροποποιούμενους κοινό¬ 
χρηστους και κοινωφελείς χώρους, όπως φαίνονται στα 
δώδεκα (12) πρωτότυπα διαγράμματα σε κλίμακα 1:1000, 
που θεωρήθηκαν από τον Προϊστάμενο της Δ/νσης Το- 
πογραφικών Εφαρμογών με την υπ’ αρ. 53810/2013 πράξη 
του και που αντίτυπα τους σε φωτοσμίκρυνση συνδη- 
μοσιεύονται με την παρούσα απόφαση. 

2. Της παραπάνω αναστολής εξαιρούνται: 

α. άδειες κατεδάφισης 

β. οικοδομικές άδειες και εργασίες για εγκαταστάσεις 
για τις οποίες προορίζεται ο κοινωφελής χώρος και 
μόνο από το φορέα που είναι αρμόδιος για το σκοπό 
αυτό και 

γ. εγκρίσεις εργασιών μικρής κλίμακας. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 40% 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 40% 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 40% 

Μέτρο γραμμικής τταραμόρφο: 

_ ΕΘΝΙΚΟ ΤΥΠΟΓΡΑΦΕΙΟ 

168 000-260 000/1 Για τεχνικούς λόγους στο σχεδιάγραμμα, 

ένινε σμίκρυνση, κατά ποσοστό 40% 

Αριθμ. 4182 (2) 

Χαρακτηρισμός ως διατηρητέου του κτιρίου του Β' Δη¬ 
μοτικού Σχολείου Ελευθερούπολης Ν. Καβάλας, ιδι¬ 
οκτησίας του Δήμου Παγγαίου και καθορισμός ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ 

ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν4067/2012 (ΦΕΚ79Α') «Νέος Οικοδομικός Κα¬ 
νονισμός» και ειδικότερα του άρθρου 6 αυτού. 

β) Του Π.Δ. 358/1986 (ΦΕΚ 158Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα), που αναφέρεται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Των άρθρων 54 και 90, του Π.Δ. 63/2005 «Κωδικο¬ 
ποίηση της νομοθεσία για την Κυβέρνηση και τα Κυ¬ 
βερνητικά όργανα» (ΦΕΚ Α' 98/22-4-2005). 

δ) Του ΠΔ 85/2012 (ΦΕΚ 141/Α721-6-12) και ειδικότε¬ 
ρα του αρθρ. 7 που αναφέρεται στην επανίδρυση του 
Υπουργείου Μακεδονίας και Θράκης με το σύνολο των 
υπηρεσιών, αρμοδιοτήτων, οργάνων, θέσεων και προ¬ 
σωπικού που έχει η υφιστάμενη κατά την έκδοση του 
ΠΔ/τος Γενική Γραμματεία Μακεδονίας- Θράκης του 
πρώην Υπουργείου Ανάπτυξης, Ανταγωνιστικότητας και 
Ναυτιλίας και των φορέων που αυτή επόπτευε, η οποία 
και καταργείται. 

2. Την από 25-10-2012 αιτιολογική έκθεση του Υπουρ¬ 
γείου Μακεδονίας και Θράκης για τον χαρακτηρισμό 
ως διατηρητέου του εν λόγω κτηρίου. 

3. Το με αρ. πρωτ. 3202/29-01-2013 (ΥΜΑΘ 526/31-01-2013) 
έγγραφο του Δήμου Παγγαίου που αφορούν αποστολή 
των αποδεικτικών τοιχοκόλλησης και καθαίρεσης, καθώς 
και δημοσίευσης πρόσκλησης προς τους ενδιαφερομέ¬ 
νους σε μία τοπική εφημερίδα, στις 19-01-2013. 

4. Το γεγονός ότι έχει παρέλθει το προβλεπόμενο 
χρονικό διάστημα χωρίς ο ιδιοκτήτης του κτιρίου, ο 
Δήμος Παγγαίου, να διατυπώσει τις αντιρρήσεις του 
κατά της από 25-10-2012 αιτιολογικής έκθεσης. 

5. Τη γνωμοδότηση του Κεντρικού Συμβουλίου Αρχι¬ 
τεκτονικής στην 13η/26-07-2013 (πράξη 59η) συνεδρία¬ 
ση του υπέρ του χαρακτηρισμού ως διατηρητέου του 
κτιρίου του Α' Δημοτικού Σχολείου Ελευθερούπολης, 
ιδιοκτησίας του Δήμου Παγγαίου, αποφασίζουμε: 

1. Χαρακτηρίζεται ως διατηρητέο το κτίριο του Β' 
Δημοτικού Σχολείου Ελευθερούπολης (όπως αυτό φαί¬ 
νεται στο τοπογραφικό διάγραμμα που επισυνάπτεται), 
ιδιοκτησίας του Δήμου Παγγαίου, για τους παρακάτω 
κυρίως λόγους: 

α) Το κτίριο είναι αξιόλογο με ιδιαίτερα αρχιτεκτονικά 
και μορφολογικά στοιχεία. 


β) Αποτελεί σημαντικό κτίριο της περιοχής, συνδε- 
δεμένο με την ιστορία της, τη σχολική παιδεία των 
κατοίκων αλλά και τη νεότερη ιστορία της χώρας. 

γ) Διαθέτει στοιχεία του νεοκλασσικισμού της εποχής 
των αρχών του 20ου αιώνα στην Μακεδονία. 

δ) Βρίσκεται σε σημείο της περιοχής με πρόσωπο σε 
δημόσιο χώρο και πλησίον της εκκλησίας του Αγίου 
Ελευθερίου και συμβάλλει στην ανάδειξη της εικόνας 
του οικιστικού τοπίου. 

2. Δεν χαρακτηρίζονται ως διατηρητέες οι νεότερες 
προσθήκες και επιτρέπεται η απομάκρυνσή τους. 

3. Στο χαρακτηριζόμενο διατηρητέο κτίριο απαγορεύ¬ 
εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του 
και γενικά κάθε επέμβαση που θίγει τον αρχιτεκτονικό 
χαρακτήρα και αλλοιώνει τη μορφή του. 

4. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική επέμ¬ 
βαση στη διαρρύθμιση του κτιρίου για λόγους στατικούς 
και λειτουργικούς, χωρίς αλλοίωση του αρχιτεκτονικού 
και μορφολογικού του χαρακτήρα και των βασικών αρ¬ 
χών της σύνθεσης του. 

5. Η έγκριση οικοδομικών εργασιών που αφορούν εξω¬ 
τερικά κουφώματα, οροφές, εσωτερικά δάπεδα, εσωτε¬ 
ρικές διαρρυθμίσεις, εσωτερικές και εξωτερικές βαφές, 
θα γίνεται μόνο για την αποκατάσταση στην αρχική 
τους μορφή. 

6. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στις στέγες και στις όψεις 
του διατηρητέου κτιρίου, πλην των αναγκαίων, περιορι¬ 
σμένων διαστάσεων επιγραφών, στην ελληνική γλώσσα, 
που υποδηλώνουν τη χρήση του. 

7. Για κάθε επέμβαση στο εσωτερικό ή στο εξωτερικό 
του διατηρητέου κτιρίου, για κάθε τοποθέτηση μικρο- 
επιγραφών, απαιτείται ο έλεγχος της μελέτης από το 
αρμόδιο Συμβούλιο Αρχιτεκτονικής και η έγκριση αυτής 
από τη αρμόδια Δ/νση Περιβάλλοντος και Υποδομών του 
Υπουργείου Μακεδονίας - Θράκης εκτός εάν εμπίπτει 
στα αναφερόμενα στην εγκύκλιο 1714/24-06-2011 της 
Γ.Γ.ΜΑ.Θ. 

8. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

9. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Οκτωβρίου 2013 

ο ΥΠΟΥΡΓΟΣ 

ΘΕΟΔΩΡΟΣ ΚΑΡΑΟΓΛΟΥ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 02% 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.οιι·) 


Ηλεκτρονική Διεύθυνση: ήΙίρ://νννννν.βί. 9 Γ - β-πιαϊΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* 1 500361 17 10130052 * 












































































